CELEX: 32018R1554
Language: hr
Date: 2018-10-15 00:00:00
Title: Uredba Vijeća (EU) 2018/1554 od 15. listopada 2018. o izmjeni Uredbe (EU) br. 1370/2013 u pogledu količinskog ograničenja za otkup obranog mlijeka u prahu

18.10.2018   
               
               
                  HR
               
               
                  Službeni list Europske unije
               
               
                  L 261/1
               
            
         UREDBA VIJEĆA (EU) 2018/1554
         od 15. listopada 2018.
         o izmjeni Uredbe (EU) br. 1370/2013 u pogledu količinskog ograničenja za otkup obranog mlijeka u prahu
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43. stavak 3.,
         uzimajući u obzir prijedlog Europske komisije,
         budući da:
         
                     (1)
                  
                  
                     Člankom 3. Uredbe Vijeća (EU) br. 1370/2013 (1) utvrđeno je količinsko ograničenje za otkup obranog mlijeka u prahu po fiksnoj cijeni iz članka 2. te uredbe. Kada se dosegne ta granica, otkup se vrši putem natječajnog postupka kako bi se utvrdila maksimalna otkupna cijena.
                  
               
                     (2)
                  
                  
                     Uredbom Vijeća (EU) 2018/147 (2) izmijenjena je Uredba (EU) br. 1370/2013 utvrđivanjem količinskog ograničenja za otkup obranog mlijeka u prahu po fiksnoj cijeni u 2018. na nulu. To je učinjeno kako bi se izbjeglo otkupljivanje obranog mlijeka u prahu po fiksnoj cijeni u situaciji kada to ne bi bilo u skladu s ciljevima sigurnosne mreže.
                  
               
                     (3)
                  
                  
                     U sektoru mlijeka i mliječnih proizvoda i dalje postoji nesrazmjer između cijena mliječnih masti i mliječnih bjelančevina. U 2018. tržišne cijene obranog mlijeka u prahu u Uniji ostale su ispod razine javne intervencije, dok su cijene maslaca više nego dvostruko veće od razine javne intervencije.
                  
               
                     (4)
                  
                  
                     Cijene sirovog mlijeka koje se plaćaju poljoprivrednicima u 2018. su na razini koja mljekarstvo čini isplativim zbog trenutačno snažne potražnje za maslacem i sirom usprkos relativno niskim cijenama mliječnih bjelančevina. Provedbom javne intervencije 2018. u okviru natječajnog postupka nije spriječeno zadržavanje cijena sirovog mlijeka na tim razinama.
                  
               
                     (5)
                  
                  
                     U 2019. ne očekuju se znatne promjene temeljnih parametara tržišta mlijeka i mliječnih proizvoda u pogledu ponude, potražnje i razvoja cijena, osobito u pogledu nesrazmjera između cijena mliječnih masti i mliječnih bjelančevina. Stoga je prikladno količinsko ograničenje za otkup obranog mlijeka u prahu po fiksnoj cijeni u 2019. utvrditi na nulu.
                  
               
                     (6)
                  
                  
                     Uredbu (EU) br. 1370/2013 trebalo bi stoga na odgovarajući način izmijeniti.
                  
               
                     (7)
                  
                  
                     Kako bi se osiguralo da privremena mjera predviđena u ovoj Uredbi ima neposredan utjecaj na tržište i subjektima na tržištu omogućilo da se pravovremeno informiraju prije početka sljedećeg razdoblja interventnog otkupa, ova Uredba trebala bi stupiti na snagu sljedećeg dana od dana objave,
                  
               DONIJELO JE OVU UREDBU:
         
            Članak 1.
            U članku 3. stavku 1. Uredbe (EU) br. 1370/2013 dodaje se sljedeći podstavak:
            
               „Odstupajući od prvog podstavka, količinsko ograničenje za otkup obranog mlijeka u prahu po fiksnoj cijeni iznosi 0 tona u 2019.”.
            
         
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Luxembourgu 15. listopada 2018.
            
               
                  Za Vijeće
               
               
                  Predsjednica
               
               E. KÖSTINGER
            
         
         
            (1)  Uredba Vijeća (EU) br. 1370/2013 od 16. prosinca 2013. o utvrđivanju mjera za određivanje određenih potpora i subvencija vezanih uz zajedničku organizaciju tržišta poljoprivrednih proizvoda (SL L 346, 20.12.2013., str. 12.).
         
            (2)  Uredba Vijeća (EU) 2018/147 od 29. siječnja 2018. o izmjeni Uredbe (EU) br. 1370/2013 u pogledu količinskog ograničenja za otkup obranog mlijeka u prahu (SL L 26, 31.1.2018., str. 6.).